पाएं अपने शहर की ताज़ा ख़बरें और फ्री ई-पेपरडाउनलोड करें
जिले में शनिवार से मुख्यमंत्री चिरंजीवी स्वास्थ्य बीमा योजना लागू हो गई है। इस योजना को जिला चिकित्सालय सहित सभी सामुदायिक स्वास्थ्य केन्द्रों व राजकीय अस्पतालों को जोड़ा गया है। कलेक्टर पीयूष समारिया ने बताया कि इस योजना में शामिल जिले के राजकीय व निजी अस्पतालों में पात्र परिवारों को 5 लाख रुपए तक का निशुल्क स्वास्थ्य बीमा योजना का लाभ मिलेगा। निजी अस्पतालों को भी योजना से जोड़ा जाएगा, ताकि लोग निजी अस्पतालों में भी योजना का लाभ लेकर उपचार करा सके। योजना में विभिन्न बीमारियों के उपचार के लिए 1576 पैकेजेज और प्रोसिजर बनाए गए हैं। मरीज के अस्पताल में भर्ती होने से 5 दिन पहले का चिकित्सकीय परामर्श, जांचें, दवाइयां व डिस्चार्ज के बाद के 15 दिनों के संबंधित पैकेज से जुड़े चिकित्सा व्यय भी निशुल्क उपचार में शामिल होंगे।
इन अस्पतालों को जोड़ाजिले में योजना के तहत सीएचसी महवा, सिकराय, पापडदा, सिकन्दरा, रामगढ़ पचवारा, लालसोट, बसवा, लवाण, गीजगढ़, सैंथल, बांदीकुई, मंडावरी, भांडारेज, मंडावार, बड़ागांव सहित जिला अस्पताल को भी जोड़ा गया है।अभ्यर्थी को योजना का लाभ लेने के लिए उपचार के दौरान योजना की पॉलिसी का प्रिंट और जन आधार कार्ड या जनाधार कार्ड पंजीयन रसीद साथ लेकर जाना होगा। योजना पूरी तरह कैश लैस है। योजना के पात्र लाभार्थियों से 5 लाख रुपए तक के उपचार के लिए किसी भी प्रकार का शुल्क नहीं लिया जाएगा।एंटी फ्राड यूनियन बनेगीराज्य सरकार द्वारा लाभार्थियों के हित में कोरोना और डायलिसिस के उपचार के पैकेजेज भी योजना में जोड़े गए हैं।
योजना के बेहतर संचालन और भ्रष्टाचार को रोकने के लिए एन्टी फ्राड यूनिट बनाकर क्लेम की मानिटरिंग और आडिट कर एक पारदर्शी प्रक्रिया द्वारा क्रियान्वयन सुनिश्चित किया जाएगा।अंतिम तिथि 31 मईचिरंजीवी स्वास्थ्य बीमा में पंजीयन कराने के लिए अंतिम तिथि अब 31 मई तक कर दी गई है। पात्र व्यक्ति अब भी अपना पंजीयन कराकर योजना का लाभ उठा सकते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn